	[image: image2.jpg]



	[image: image3.jpg]N 2z
KYNPOaY

Mopowtikd Mpaweio Kunplaknig MpeoBeiac







	Παρουσίαση βιβλίου

«HANNAΗ ARENDT
 Ο νόμος της γης και η λησμονημένη παράδοση»
στο Ίδρυμα Μιχάλης Κακογιάννης

Το Σπίτι της Κύπρου, οι Εκδόσεις Αλεξάνδρεια και το Δ.Σ. του Ιδρύματος Μιχάλης Κακογιάννης σας προσκαλούν την Παρασκευή 3 Δεκεμβρίου 2021 και ώρα 19:00 στην Αίθουσα Κινηματογράφου του Ιδρύματος Μιχάλης Κακογιάννης (Πειραιώς 206, Ταύρος) στην παρουσίαση του βιβλίου της Βάνας Νικολαΐδου-Κυριανίδου «HANNAΗ ARENDT - Ο νόμος της γης και η λησμονημένη παράδοση».
Για το βιβλίο θα μιλήσουν οι Πέρσα Ζέρη, Καθηγήτρια Παντείου Πανεπιστημίου, Βίκυ Ιακώβου, Επίκουρη Καθηγήτρια Πολιτικής Φιλοσοφίας, Πανεπιστήμιο Αιγαίου, Γκόλφω Μαγγίνη, Καθηγήτρια Νεότερης και Σύγχρονης Φιλοσοφίας, Πανεπιστήμιο Ιωαννίνων, Γιώργος Φαράκλας, Καθηγητής Πολιτικής Φιλοσοφίας, Πάντειο Πανεπιστήμιο και Γιώργος Παπαοικονόμου, Υποψήφιος διδάκτωρ Πολιτικής Φιλοσοφίας, Πανεπιστήμιο Αθηνών.
Την εκδήλωση συντονίζει ο Ευάγγελος Πρωτοπαπαδάκης, Αναπληρωτής Καθηγητής Εφαρμοσμένης Ηθικής, Πανεπιστήμιο Αθηνών.
------------------------------------------------------------------
Η Βάνα Νικολαΐδου-Κυριανίδου γεννήθηκε στην Αθήνα. Σπούδασε Φιλοσοφία στο Πανεπιστήμιο Αθηνών και στο Παρίσι, όπου αναγορεύθηκε διδάκτωρ Φιλοσοφίας της Σορβόννης (Université de Paris 4) το 1987. Είναι Καθηγήτρια Πολιτικής φιλοσοφίας στο Τμήμα Φιλοσοφίας του Πανεπιστημίου Αθηνών, του οποίου είναι σήμερα Πρόεδρος. Παλαιότερα δίδαξε στο Ιόνιο Πανεπιστήμιο και στο Πανεπιστήμιο Θεσσαλίας. Μελέτες της έχουν δημοσιευθεί στην Ελλάδα και το εξωτερικό. Η διατριβή της έχει εκδοθεί από το Ίδρυμα Σοφίας Ν. Σαριπόλου με τίτλο Les fondements métaphysiques de la politique de Platon (des premiers dialogues jusqu'ά la République). Στις Εκδόσεις Αλεξάνδρεια έχουν κυκλοφορήσει : Ο απόβλητος και ο θεοπρόβλητος. Πολιτική ανάγνωση της Ακολουθίας του Σπανού (1999) και η μετάφραση του δοκιμίου Περί βίας της Hannah Arendt (2000, με εισαγωγικό σημείωμα και σχολιασμό).

-------------------------------------------------------------------
Οι θεατές, εισέρχονται κατόπιν υποχρεωτικής επίδειξης κατά την είσοδο: [α] πιστοποιητικού εμβολιασμού, σύμφωνα με την παρ. 2 του άρθρου 10 του υπ. αριθμ. 1 σχετικού ή [β] πιστοποιητικού νόσησης που εκδίδεται τριάντα (30) ημέρες μετά από τον πρώτο θετικό έλεγχο και η ισχύς του διαρκεί έως εκατόν ογδόντα (180) ημέρες μετά από αυτόν, σύμφωνα με την παρ. 3 του άρθρου 10 του υπ. αριθμ. 1 σχετικού συνδυαστικά προς: [γ] αστυνομική ταυτότητα ή δίπλωμα οδήγησης ή διαβατήριο ή άλλο αποδεικτικό ταυτότητας προκειμένου να διενεργείται έλεγχος ταυτοπροσωπίας προς τα ανωτέρω υπό [α] και [β]. Τα ανωτέρω πιστοποιητικά, υπό [α] και [β], επιδεικνύονται είτε σε έγχαρτη μορφή (εκτυπωμένα), είτε ηλεκτρονικά μέσω της κινητής συσκευής του θεατή. 

Είσοδος ελεύθερη. Απαραίτητη η κράτηση θέσεων. Θα τηρηθεί σειρά προτεραιότητας.
Κρατήσεις θέσεων στα ταμεία του Ιδρύματος και τηλεφωνικά 210 3418550. Δευ. - Παρ. 11:00 - 14:00.
30 Νοεμβρίου 2021

